Diari Oficial de la Generalitat Valenciana


Sumari del DOGV 9969, del 30-10-2024 (2024/11637)

EXTRACTE de la Resolució de 28 d’octubre de 2024, de la Vicepresidència i Conselleria de Servicis Socials, Igualtat i Vivenda, per la qual s’aproven les bases reguladores de les ajudes per al foment d’allotjaments i vivendes model cohousing per a persones majors del programa 8 del Pla estatal per a l’accés a la vivenda 2022-2025 i es procedix a la seua convocatòria per a l’any 2024
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11837

CVE
:   FNEB-Z-1225-34018

Data del document
:   28-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * ajuda pública
    * tercera edat
    * necessitat d'habitatge
    * habitatge
    * habitatge social

BDNS (Identif.): 793519

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/793519>)

*Primer. Objecte*

Convocar per a l’exercici 2024 les ajudes establides en la Resolució de la Vicepresidència i Conselleria de Servicis Socials, Igualtat i Vivenda per la qual s’aproven les bases reguladores de les ajudes per al foment d’allotjaments i vivendes model cohousing per a persones majors del programa 8 del Pla estatal per a l’accés a la vivenda 2022-2025 i es procedix a la seua convocatòria per a l’any 2024.

*Segon. Bases reguladores*

Les bases reguladores es contenen en la Resolució de la Vicepresidència i Conselleria de Servicis Socials, Igualtat i Vivenda, per la qual s’aproven les bases reguladores de les ajudes per al foment d’allotjaments i vivendes model cohousing per a persones majors del programa 8 del Pla estatal per a l’accés a la vivenda 2022-2025.

*Tercer. Finançament de les ajudes*

1. El finançament de les ajudes regulades en la present resolució es farà a càrrec del capítol VII i a l’aplicació pressupostària V07223042.431A00 de la línia S1117, “Pla estatal de vivenda 2022-2025”, dels pressupostos de la Generalitat 2024 amb l’aportació condicionada de la Generalitat i la del Ministeri de Vivenda i Agenda Urbana.

2. La quantia total màxima de les ajudes a concedir en l’exercici 2024 serà inicialment de 6.540.000,00 euros, corresponent 4.360.000,00 euros a l’aportació del Ministeri i 2.180.000,00 euros a l’aportació de la Generalitat Valenciana. Este import s’estima segons la disponibilitat pressupostària de la línia S1117 i la distribució estimativa entre els programes del Pla estatal 2022-2025, finançats dins de la mateixa línia. Les ajudes tindran caràcter de gasto plurianual segons la distribució següent:

*Anualtat                   % Ministeri                     Generalitat*

2024     15                 654.000,00 €                  327.000,00 €

2025     10                 436.000,00 €                  218.000,00 €

2026     25              1.090.000,00 €                  545.000,00 €

2027      50              2.180.000,00 €               1.090.000,00 €

Total   100              4.360.000,00 €               2.180.000,00 €

No obstant això, si es complixen algun dels supòsits previstos en l’article 58 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, així com el que es disposa en l’article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en el paràgraf anterior es podrà augmentar mitjançant una resolució de la vicepresidenta i consellera de Servicis Socials, Igualtat i Vivenda, amb un import addicional màxim de 3.640.000 € corresponent al Ministeri i un import addicional màxim 1.820.000 € corresponent a la Generalitat, tot això sense perjuí de poder incrementar-la a un import major en cas que el Ministeri de Vivenda i Agenda Urbana aporte nous fons en el marc del Pla estatal de vivenda 2022-2025. Esta resolució es publicarà, si és el cas, en el *Diari Oficial de la Generalitat Valenciana*  prèviament a la resolució de concessió de les ajudes.

L’efectivitat de la quantia addicional a la qual es referix l’apartat anterior queda condicionada a la disponibilitat efectiva del crèdit en un moment anterior a la resolució de la concessió de les subvencions.

*Quart. Parts beneficiàries i procediment de concessió*

1.El procediment de concessió d’estes subvencions serà el de concurrència competitiva.

2. Podran ser beneficiaris i, per tant, sol·licitants de les ajudes:

a) Les persones físiques majors d’edat.

b) Les administracions públiques, els organismes públics i altres entitats de dret públic i privat, així com les empreses públiques, privades i publico privades.

c) Les fundacions, les empreses d’economia social i les seues associacions, cooperatives, incloses les d’autopromoció o autoconstrucció, les organitzacions no governamentals i les associacions declarades d’utilitat pública, entitats sense ànim de lucre i aquelles a les quals es referix la disposició addicional quinta de la Llei 7/1985, de 2 d’abril, reguladora de les bases del règim local.

3. Les obres subvencionables podran estar iniciades abans de la sol·licitud de les ajudes, sempre que no estiguen iniciades abans de la presentació telemàtica del preceptiu IEEV.CV, si és el cas, ni abans de l’1 de gener de 2022.

Les obres no podran estar finalitzades a data de publicació de la convocatòria. S’entendrà per data de finalització d’obres la que conste en el certificat final d’obra.

*Quint. Termini i forma de presentació de sol·licituds*

1. El termini per a la presentació de la sol·licitud d’ajuda s’iniciarà l’endemà de la publicació de la present resolució en el *Diari Oficial de la Generalitat Valenciana*  i finalitzarà el dia 18 de desembre de 2024, inclusivament. L’incompliment del termini de sol·licitud determinarà automàticament l’exclusió de la convocatòria.

2. El procediment de sol·licitud serà telemàtic i es realitzarà segons s’establix en l’apartat primer, sense perjuí del que disposa la legislació reguladora del procediment administratiu comú de les administracions públiques. Per tant, en cas que el sol·licitant siga persona física, podrà presentar-la de manera presencial, ja que no està obligada a relacionar-se telemàticament amb l’Administració, tal com establix l’article 14.3 de la Llei 39/2015.

3. La presentació telemàtica de la sol·licitud es realitzarà mitjançant el formulari disponible en la seu electrònica de la Generalitat corresponent a este tràmit.

*Sext. Criteris de valoració de les sol·licituds*

Les sol·licituds presentades es baremaran d’acord amb el que es disposa en la base deu de l’apartat primer de la Resolució de la Vicepresidència i Conselleria de Servicis Socials, Igualtat i Vivenda per la qual s’aproven les bases reguladores de les ajudes per al foment d’allotjaments i vivendes model cohousing per a persones majors del programa 8 del Pla estatal per a l’accés a la vivenda 2022-2025 i es procedix a la seua convocatòria per a l’any 2024.

  

València, 28 d'octubre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda